Alexandria antiqua

Alexandria antiqua (Graece ) in situ oppidi Aegyptii Rhacotidis e novo ab Alexandro Macedone vere anni 331 a.C.n. condita est. Origo urbis ab incolis die 25 Tybi celebrabatur.Pseudo-Callisthenes 1.32.7; calendario nostro dies 7 Aprilis 331 a.C.n. Alexander ipse cursus murorum viarumque potiorum atque locum fori aedificiorumque maximorum descripsit;Arrianus, Anabasis Alexandri 3.1.4-5; Pseudo-Callisthenes 1.31.5-1.32.6 reliqua Dinocrates Rhodius architectus ordinavit.Vitruvius, De architectura 2.praef.4 Fuit caput regni Ptolemaeorum, sedes regum huius familiae, caputque provinciae Aegypti sub imperio Romano. Pars urbis ob inundationem die 21 Iulii 365 devastata est.Jacques et Bousquet (1984) Eodem loco stat ubi hodie urbs Alexandria surgit, sed viis et vicis partim retractatis. 

Alexandria a principio in regiones urbanas quinque divisa est, litteris Graecis denotatas, Alpha, Beta, Gamma, Delta, Epsilon. Haec nomina (si in Historia fabulosa Alexandri Magni fidem reponimus) ab Alexandro ipso data sunt ut verba commemoraverit , scilicet "Alexander rex proles Iovis condidit".Historia fabulosa Alexandri Magni α 1.32 Quae regiones rarius in documentis reperiuntur; Delta autem fuit regio populi Iudaici.Flavius Iosephus, De bello Iudaico 2.18.8; Contra Apionem 2.4.34-35. Vide Martin (1984) p. 212 et n. 11 Aliter inter regiones enumerantur Regia (), 17.1.8 ubi domus regiae Ptolemaeorum sitae fuerunt; Rhacotis, olim oppidum Aegyptiorum, "hodie ea Alexandriae pars quae Navalibus superiacet"; 17.1.6 et Bruchion in media urbe collocatum.Ammianus Marcellinus, Res gestae 22.16.15

 Nomina 
Quoniam tanta urbs erat, totque gentium, mentio fit Alexandriae multis in linguis. 
 Latine sane solet Alexandrīa Alexandrēave dici, a Graeco ἈλεξάνδρειαVide Translitteratio Linguae Graecae de eventu litterarum ει ante vocalem.
 Aegyptii usi sunt nomine Graeco simili in locis sollemnioribus, ut in Decreto Ptolemaei V Memphitico: 
 Hieroglyphice Pɜ-Sbty-n-(Ỉlksdrs)|.t "Moenia Alexandri." 
 Demotice Pɜ-ˁ-n-(Ʒlgsɜntrs)| "Portio Alexandri" aut fortasse "Domus Alexandri."
 Coptice Ⲁⲗⲉⲝⲁⲛⲇⲣⲉⲓⲁ Alexandreia At multo saepius Aegyptie loquentes malebant nomine nativo, Rhacotide, pro urbe tota uti:
 Hieroglyphice Rˁ-Qdy.t "Locus Aedificandi" 
 Demotice Rˁ-Qṱ "Locus Aedificandi"
 Coptice Ⲣⲁⲕⲟϯ Racoti Iudaei scribebant אלכסנדריא, et similiter, quod in traditione legendi Thalmudem solet ˀĂlɛkhsandaryåhˀ sive ˀĂlɛkhsandǝrīˀåh (sive etiam ˀĂlakh-) proferri.Hae appellationes secundum lexicum Jastrow. Lingua Neohebraea verbum אָלֶכְּסַנְדְּרִיָּה legitur, quod nostra aetate Aleksandriya audit (antiquo more ˀÅlɛkkǝsandǝrīyåh fuisset—at haec lectio omnino a phonologia lingarum Hebraicae Aramaicaeque antiquarum discrepit)
 Arabes urbis potiti nomen الإسكندرية al-ˀIskandarīyah dicebant, quod nomen usque ad hunc diem invalet.

 Descriptiones 


Alexandria a Strabone in Geographicorum libris compendiose describitur:

Urbem sic protagonista mythistoriae Leucippae et Clitophontis descripsit:
.

 Ecclesiae Christianae 
 Ecclesia Dionysii
 Ecclesia Theonae
 Ecclesia Pierii
 Ecclesia ad Mendideum
 Ecclesia Anniani
 Ecclesia ad Baucalidem
 Ecclesia ad Caesareum
 Ecclesia Alexandri
 Ecclesia Petri
 Ecclesia Quirini
 Ecclesiae Serapionis, Persaeae, Dizyae
 Ecclesiae a Theophilo episcopo conditae: Petri intra muros, Theodisii, Arcadii, Marci evangelistae, Mariae matris Dei, Raphaëlis, Trium Infantium, et martyrium Ioannis Baptistae

 Fontes de Alexandria antiqua 
 Satyrus, De demis Alexandrinorum (fragmentum)
  17.1.6-10
 Achilles Tatius, Leucippe et Clitophon 5.1
 Historia fabulosa Alexandri Magni (pseudo-Callisthenes) α 1.32-33
 Ammianus Marcellinus, Res gestae 22.16.7-18
 Historia ecclesiae Alexandrinae Theodosiani, secta Alexandrina Antiquitatis Posterioris

 Notae 

 Bibliographia 
 N. Bonacasa, A. Di Vita, edd., Alessandria e il mondo ellenistico-romano: studi in onore di Achille Adriani. 3 voll. Romae: L'Erma di Bretschneider, 1983-1984 Paginae selectae vol. 1
 A. Adriani, Repertorio d'arte dell'Egitto greco-romano. Palermo, 1961- 
 P. M. Fraser, "Byzantine Alexandria: decline and fall" in Annual of the British School of Arcaheology at Athens vol. 45 (1993) pp. 91-106
 P. M. Fraser, Ptolemaic Alexandria. 3 voll. Oxonii: Clarendon Press, 1973
 C. Hass, Alexandria in Late Antiquity: topography and social conflict. Baltimore, 1997
 C. Jacob, François de Polignac, edd., Alexandrie IIIe siècle av. J.-C.: tous les savoirs du monde ou le rêve d'universalité des Ptolémées. Lutetiae, 1992
 F. Jacques, B. Bousquet, "Le raz de marée du 21 juillet 365" in Mémoires de l'Ecole Française de Rome: antiquité vol. 96 (1984) pp. 423-461
 Mahmoud-Bey, Mémoire sur l'antique Alexandrie. Copenhagen, 1872
 Judith McKenzie, The architecture of Alexandria and Egypt, 300 B.C.-A.D. 700. New Haven: Yale University Press, 2007 Paginae selectae
 Annik Martin, "Alexandrie: l'investissement chrétien de la ville" in Jacques-Olivier Boudon, Françoise Thelamon, edd., Les chrétiens dans la ville (Mont-Saint-Aignan, 2006. ISBN 9782877753661) pp. 47-64 paginae selectae
 Annik Martin, "Les premiers siècles du christianisme à Alexandrie: essai de topographie religieuse, IIIe-IVe siècles" in Revue des études augustiniennes vol. 30 (1984) pp. 211-225
 B. A. Pearson, "The Acts of Mark and the topography of ancient Alexandria" in Annual of the British School of Archaeology at Athens'' vol. 45 (1993) pp. 239-246

 Nexus externi 

 "Alexandria" apud Trismegistos

!
Categoria:Urbes Imperii Romani
Categoria:Urbes Graecae antiquae
Categoria:Aegyptus Graecoromana
Categoria:Loci archaeologici Aegypti